מלסה בלאי

שם האב: בלאי טרקין.

שם האם: ננו קסה.

תאריך לידה: 1973.

מקום לידה: קוששלית, במחוז גונדר.

עיסוק מרכזי באתיופיה: חייל.

אזור מגורים באתיופיה: קוששלית, במחוז גונדר.

שפת הריאיון: אמהרית.

תוכן הריאיון:

מלסה מתאר את אילן היוחסין של משפחתו ומציין שבילדותו עסק במרעה. הוא מספר על מקרים שונים שאירעו בזמן רעיית הצאן כגון גניבה ומפגשים עם צבועים. בהמשך הוא מספר על הלימודים ועל מטלות הבית - שהפריעו ללימודיו וגרמו לו לנשור מבית הספר. כמו כן הוא מדבר על עלייתה של אחותו לארץ ועל הערגה לישראל.

מלסה מתאר את גלי העלייה הראשונים דרך סודן וכיצד אבדו עקבותיהם של דודיו. הוא מספר כי במהלך תקופה זו נעכרה מערכת היחסים החמה עם השכנים הנוצרים והפכה לגזענית ואלימה.

בשנים אלו החל גל גיוסים בכפיה והנערים היהודים ובהם מלסה התחבאו מחוץ לבתיהם. מלסה בן ה-12 נחטף וגויס בכפיה לצבא שלטון הדרג. הוא נלקח לטירונות בגוג'ם. במהלך הטירונות הוא חפר מנהרה מתחת לגדר של הבסיס וברח דרכה יחד עם חיילים נוספים מאזור גונדר. הוא מספר על התלאות שעברו על החבורה, על ההליכה המרובה, חיות הטרף שפגשו, הרעב והפחד שיתפסו אותם. בזמן שחצו נהר גועש בבהר-דר נתפסו מלסה וחבריו, הוחזרו לבסיס ועברו מסכת עינויים.

לאחר שסיים את הטירונות הוצב מלסה ביחידת צנחני קומנדו והועבר לבסיס בסידמו. שם עבר הכשרה מיוחדת במשך שישה חודשים שבסופם הוצב לשרת ככוח גיבוי בעיר הרר. לאחר זמן מה עברה יחידתו להשתתף בקרבות נגד המורדים במחוז תיגראי. מלסה מספר על מהלך הלחימה וכיצד איבד רבים מחבריו.

במהלך הקרבות, בעת סיור בעיר מקלה, הרכב בו נסע מלסה הופצץ ומתוך 20 הנוסעים שרדו הוא ושישה נוסעים נוספים. במשך שלושה ימים שכב פצוע, ללא אוכל, מים או סיוע, עד שפונה לבית חולים בעיר הרר, בו אושפז למשך ארבעה חודשים.

לאחר שהחלים חזר מלסה ללחימה והוצב בבסיס בעיר אדיגרט שבמחוז תיגראי. במהלך הלחימה שמע כי כל יהודי כפרו עזבו. הוא התגעגע למשפחתו ורצה לערוק מהצבא, לברוח לסודן ומשם לעלות לישראל. במשך שבועיים הוא ו-12 איש נוספים ממחוז גונדר תכננו את מבצע הבריחה. הם מכרו את נשקיהם, החליפו בגדים ויצאו למסע הליכה של שבוע לעבר הגבול עם סודן. כאשר עברו את הגבול עוכבו לחקירה ועונו על ידי החיילים הסודנים, עד שלבסוף אחד מהחבורה הלשין כי מלסה הוא יהודי שהוביל אותם לשם.

מלסה ישב שמונה חודשים בכלא הסודני. במהלך אחד ממחזורי העינויים התעלף ונלקח לטיפול בבית חולים, שם פגש אחות ממחוז גונדר שהצליחה להבריח אותו למחנה של היהודים בגדריף.

בגדריף חיפש מלסה את קרוביו, וכשהבין כי אינם שם ושנתיב העלייה מסודן נפסק, התחזה לסוחר, חזר לגונדר והחל לסחור בסחורות שהיה מעביר לסודן.

מלסה פנה לשגרירות בגונדר, שם גילה כי זימנה ברהני מטפל בנושא העלייה, בשיתוף עם הסוכנות היהודית. הוא דרש לדבר איתו כדי להשיג את האישורים הנדרשים לעלייה לישראל. בזמן שהמתין לאישורים עבד עם זימנה בשיכונם של היהודים מאזורי הכפרים באכסניות בעיר גונדר. לאחר שישה חודשים הגיעו האישורים המיוחלים ומלסה נסע לאדיס אבבה ומשם עלה ישראל.

תמלול הריאיון:

<https://docs.google.com/document/d/1njsQJEvxQ_9Rpyn_oMCGPCPNaRijjQoqSGorIzYTT74/edit?usp=sharing>

מילות מפתח:

מלסה בלאי, רועה צאן, ילדות, צבוע, חמור, אורט, גניבה, תלמיד, בית ספר, גזענות, אלימות, חקלאות, חרישה, צבא, דרג, חטיפה, גיוס, בריחה, נמר, נהר, עינוים, רעב, צנחנים, קומנדו, לחימה, מלחמה, מורדים, פצצה, פציעה, מתים, חיילים, בית חולים, אשפוז, סוחר, זימנה ברהני, שודדים, קוששלית, גונדר, סודן, גוג'ם, סמיין, בהר-דר, סידמו, הרר, תיגראי, שירה, מקלה, אדיגרט, דוחא, גדריף, אדיס אבבה,

ראיון, מצולם, ארכיון, זיכרונות מאתיופיה, מורשת יהדות אתיופיה, אתיופיה, יהדות, יהודי, חגים, חגים יהודים באתיופיה, חגים באתיופיה, מסורת, צפון מערב אתיופיה, אגם טאנה, התישבות, אינג'רה, דאבו, סיגד, כפר, חקלאות, חקלאות באתיופיה, תנ"ך, ארץ הקודש, ישראל, משפחה, משפחה באתיופיה, משפחה אתיופית, בית, מבנה המשפחה, מקצועות, דת, השכלה, גבר, אישה, ביתא ישראל, אפריקה, טאלה, אמהרית, טיגרית, טיגרינית, טגריניה, תגרי, קייס, בית כנסת, טומאה, טהרה, מסורת יהודית, מסורת אתיופית, חגים באתיופיה, בית נידה, כפר אתיופי, עבודות יד, עבודות יד אתיופיות, תרבות יהודי אתיופיה, תרבות אתיופית, תרבות, היסטוריה יהודית, היסטוריה יהודי אתיופיה.